ai4bharat/Pralekha huggingface dataset:
প্রধানমন্ত্রীরদপ্তর
জাতীয় রাজধানী অঞ্চলে বায়ু দূষণ সমস্যার মোকাবিলা করতে প্রধানমন্ত্রীর দপ্তরের নেতৃত্বে গঠিত প্যানেলের উদ্যোগ
নয়াদিল্লি, ১৯ সেপ্টেম্বর, ২০২০
• প্রধানমন্ত্রীর প্রধান সচিব ডঃ পি কে মিশ্রের নেতৃত্বে উচ্চ-পর্যায়ের টাস্কফোর্স, এজেন্সিগুলির গৃহীত পদক্ষেপগুলি পর্যালোচনা করতে এবং আসন্ন ঋতুর সময়ে নানা পরিকল্পনা যথার্থভাবে বাস্তবায়িত করতে ১৮ই সেপ্টেম্বর বৈঠক করেছে
• প্রধান সচিব সব সদস্যকে জানান, জমিতে খড় পোড়ানো ও অন্যান্য সময়োপযোগী বিষয়ে ব্যবস্থা গ্রহণ করার জন্য এত আগে বৈঠক করা হচ্ছে
• সার্বিক পরিস্থিতি পর্যালোচনা করার সময়, দেখা যায়, গত বছরও প্রতিবেশী রাজ্য পাঞ্জাব, হরিয়ানা এবং উত্তর প্রদেশে ফসল পোড়ানোর অনেক ঘটনা ঘটেছিল। প্রধানমন্ত্রীর প্রধান সচিব খড় পোড়ানো বন্ধ করার জন্য গৃহীত পদক্ষেপগুলি দ্রুত কার্যকর করার জন্য এক গুচ্ছ নির্দেশিকা জারি করেছেন
জাতীয় রাজধানী অঞ্চল দিল্লির বাতাসের মানোন্নয়নের জন্য গঠিত উচ্চ পর্যায়ের টাস্কফোর্সের বৈঠক অনুষ্ঠিত হয়েছে। প্রধানমন্ত্রীর প্রধান সচিব ডঃ পি কে মিশ্র এই বৈঠকের পৌরহিত্য করেছেন। বৈঠকে দিল্লি, পাঞ্জাব, হরিয়ানা, রাজস্থান ও উত্তর প্রদেশের মুখ্যসচিব, পরিবেশ, বন ও জলবায়ু পরিবর্তন মন্ত্রক, কৃষি মন্ত্রক, সড়ক দপ্তর, পেট্রোলিয়াম দপ্তরের সচিব এবং কেন্দ্রীয় দূষণ নিয়ন্ত্রণ পর্ষদের আধিকারিকরা উপস্থিত ছিলেন।
প্রধানমন্ত্রীর প্রধান সচিব বলেছেন, ফসল তোলার আগে এবং শীত শুরু হওয়ার মুহূর্তে বায়ু দূষণ রোধ করার জন্য আগে থাকতেই যথাযথ ব্যবস্থা নিতে হবে।
এদিনের বৈঠকে বায়ু দূষণের মূল উৎসগুলির পর্যালোচনা করা হয়েছে। বিভিন্ন রাজ্য সরকার ও মন্ত্রক কি কি ব্যবস্থা নিয়েছে, বৈঠকে তা নিয়েও আলোচনা হয়। গত দু’বছরে ফসলের অবশিষ্টাংশ পোড়ানোর পরিমাণ ৫০ শতাংশের বেশি হ্রাস পেয়েছে। এর ফলে, বাতাসে দূষণের মাত্রা হ্রাস পেয়েছে।
জমিতে শস্যের অবশিষ্টাংশ পোড়ানো নিয়ন্ত্রণের জন্য পাঞ্জাব, হরিয়ানা এবং উত্তর প্রদেশ যে উদ্যোগগুলি নিয়েছে, বৈঠকে সেগুলির পর্যালোচনা করা হয়েছে। তৃণমূল স্তরে মেশিনের সাহায্যে ফসলের অবশিষ্টাংশ তোলার ব্যবস্থাপনা নিয়ে আলোচনা হয়েছে।
রিজার্ভ ব্যাঙ্ক ফসলের অবশিষ্টাংশ থেকে বিদ্যুৎ ও জ্বালানী উৎপাদনের জন্য ঋণ দেওয়ার উদ্যোগ নিয়েছে। রাজ্য সরকারগুলি এবং কেন্দ্র যৌথভাবে এই উদ্যোগগুলিকে বাস্তবায়িত করবে। ফসলের বৈচিত্র্য এবং সরবরাহ-শৃঙ্খলকে শক্তিশালী করার বিষয় নিয়েও আলোচনা হয়েছে।
রাজ্যগুলি কৃষি মন্ত্রকের ফসলের অবশিষ্টাংশ ব্যবহার করার কেন্দ্রীয় কৃষি মন্ত্রকের পরিকল্পনাকে যাতে বাস্তবায়িত করে, প্রধান সচিব সে বিষয়ে পরামর্শ দিয়েছেন। এ বছর ফসল তোলার আগেই কৃষকদের কাছে যাতে নতুন যন্ত্র পৌঁছে যায়, তার জন্য কৃষি মন্ত্রককে সবরকমের সাহায্য করতে পারমর্শ দেওয়া হয়েছে।
পাঞ্জাব, হরিয়ানা ও উত্তর প্রদেশে যাতে ফসলের অবশিষ্টাংশ কোনোভাবে পোড়ানো না হয়, তা নিশ্চিত করতে তৃণমূল স্তরে নজরদারি দল পাঠাতে হবে। এই রাজ্যগুলির যেসব জেলায় এই সমস্যা বেশি, সেখানে বাড়তি উদ্যোগ নিতে হবে, যাতে যথাযথ উৎসাহমূলক ব্যবস্থা গ্রহণ করা যায়।
স্থানীয় পর্যায়ে দূষণ নিয়ন্ত্রণ করতে জাতীয় রাজধানী অঞ্চল দিল্লি প্রশাসনকে যথাযথ ব্যবস্থা নিতে বলা হয়েছে। প্রকাশ্য-স্থানে বর্জ্য পোড়ানো বন্ধ করতে, তথ্য প্রযুক্তি-নির্ভর রাস্তা পরিষ্কার করার জন্য বিভিন্ন যান্ত্রিক ব্যবস্থাপনাকে কাজে লাগাতে, যেসব জায়গায় নির্মাণ কাজ হচ্ছে এবং যেসব অঞ্চলে কোনও কিছু ভাঙ্গা হচ্ছে, সেখানে যথাযথ ব্যবস্থাপনা গ্রহণ করতে হবে। জাতীয় রাজধানী অঞ্চলে যে এলাকাগুলি হরিয়ানা ও উত্তর প্রদেশের অন্তর্ভুক্ত, সেখানেও একইভাবে ব্যবস্থা নিতে হবে।
প্রধান সচিব বলেছেন, উপ-নগরী শিল্পাঞ্চলগুলিতে বিভিন্ন শিল্প সংস্থা যাতে নির্দিষ্ট নিয়ম মেনে বায়ু নিঃসরণের কাজ করে, সেক্ষেত্রে বিভিন্ন নিয়মগুলি কঠোরভাবে মেনে চলতে হবে।
(CG/CB/SB
প্রধানমন্ত্রীরদপ্তর
প্রধানমন্ত্রী রামপুরে সড়ক দুর্ঘটনায় প্রাণহানির খবরে শোক প্রকাশ করেছেন
নয়াদিল্লি, ১৭ জুলাই, ২০২২
প্রধানমন্ত্রী শ্রী নরেন্দ্র মোদী রামপুরে সড়ক দুর্ঘটনায় প্রাণহানির খবরে গভীর শোক প্রকাশ করেছেন। তিনি স্বজনহারা পরিবারগুলিকে সমবেদনা জানিয়েছেন। প্রধানমন্ত্রী বলেছেন, রাজ্য সরকারের তত্ত্বাবধানে স্থানীয় প্রশাসন সব ধরনের সহায়তা করছে।
প্রধানমন্ত্রীর দপ্তর থেকে এক ট্যুইট বার্তায় জানানো হয়েছে, “উত্তরপ্রদেশের রামপুরে সড়ক দুর্ঘটনা অত্যন্ত হৃদয় বিদারক। এই দুর্ঘটনায় স্বজনহারা পরিবারগুলিকে সমবেদনা জানাই এবং আহতদের দ্রুত আরোগ্য কামনা করি। রাজ্য সরকারের তত্ত্বাবধানে স্থানীয় প্রশাসন সব ধরনের সহায়তা করছে : PM Modi"
PG/CB/NS
(
অর্থমন্ত্রক
ন্যাশনাল রিসার্চ ফাউন্ডেশনের ক্ষেত্রে পাঁচ বছরের বেশি সময়ের জন্য ৫০ হাজার কোটি টাকা ব্যয় বরাদ্দ
ডিজিটাল মাধ্যমে লেনদেন উৎসাহিত করতে ১,৫০০ কোটি টাকা বিনিয়োগের প্রস্তাব
গভীর সমুদ্র মিশন খাতে পাঁচ বছরের জন্য বাজেটে ৪ হাজার কোটি টাকা বরাদ্দ
নতুন দিল্লি, ১ ফেব্রুয়ারি, ২০২১
সারা দেশজুড়ে গবেষণামূলক কাজের অগ্রগতির জন্য কেন্দ্রীয় বাজেটে গুরুত্ব আরোপ করা হয়েছে। উদ্ভাবন এবং গবেষণা ও উন্নয়ন খাতে সরকার নানা উদ্যোগ নিয়েছে।আজ সংসদের বাজেট পেশ করার সময় কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারামন ডিজিটাল মাধ্যমে আর্থিক লেনদেন, মহাকাশ গবেষণা এবং গভীর সমুদ্রে অনুসন্ধান চালানোর বিষয়ে বিশেষ গুরুত্ব দিয়েছেন।
ন্যাশনাল রিসার্চ ফাউন্ডেশন-
কেন্দ্রীয় অর্থমন্ত্রী ন্যাশনাল রিসার্চ ফাউন্ডেশনের ক্ষেত্রে আগামী পাঁচ বছরের ৫০ হাজার কোটি টাকা বরাদ্দের প্রস্তাব করেছেন। এ সংক্রান্ত বাজেট পেশ করে কেন্দ্রীয় অর্থমন্ত্রী বলেছেন, এর ফলে সারা দেশজুড়ে গবেষণামূলক কাজের অগ্রগতির ক্ষেত্রে প্রভূত উন্নতি সাধন ঘটবে।
ডিজিটাল মাধ্যমে লেনদেন ব্যবস্থা-
কেন্দ্রীয় অর্থমন্ত্রী জানিয়েছেন, যে সারা দেশজুড়ে ডিজিটাল মাধ্যমে আর্থিক লেনদেন সচল করে রাখতে সরকার বেশকিছু গুরুত্বপূর্ণ পদক্ষেপ গ্রহণ করেছে। এ জন্য বাজেটে ১,৫০০ কোটি টাকার সংস্থান রাখা হয়েছে। এর উদ্দেশ্য সাধারণ মানুষকে ডিজিটাল মাধ্যমে আর্থিক লেনদেনে উৎসাহিত করা।
জাতীয় ভাষা অনুবাদ মিশন, এনটিএলএম-
জাতীয় ভাষা অনুবাদ মি সন নামে একটি নতুন উদ্যোগের প্রস্তাবনা করা হয়েছে। যা ইন্টারনেটের সাহায্যে ডিজিটাল মাধ্যমে সরকারের শাসন ব্যবস্থা ও নীতি সম্পর্কে বিস্তারিত তথ্য জানা যাবে। এটি গুরুত্বপূর্ণ ভারতীয় ভাষাগুলিতে অনুবাদ হিসেবে পাওয়া যাবে।
ভারতের মহাকাশ ক্ষেত্র-
কেন্দ্রীয় অর্থমন্ত্রী সংসদে বাজেট পেশ করে জানিয়েছেন, মহাকাশ বিভাগের অধীন নিউ স্পেস ইন্ডিয়া লিমিটেড পিএসএলভি-সিএস ৫১ টি উৎক্ষেপণে তদারকি করবে এবং ব্রাজিল থেকে আমাজনিয়া স্যাটেলাইট গ্রহণ করবে। এর পাশাপাশি কয়েকটি ছোট ভারতীয় উপগ্রহ নিয়ে যাবে। অন্যদিকে, ২০২১ সালের ডিসেম্বরে গগনায়ন মিশনের জন্য চারজন ভারতীয় নভোচারী প্রশিক্ষণ নিচ্ছেন।
গভীর সমুদ্রের জন্য অনুসন্ধান কার্য পরিচালনা-
গভীর সমুদ্রে অনুসন্ধান চালানো বিষয়টির ওপর গুরুত্ব আরোপ করে কেন্দ্রীয় অর্থমন্ত্রী বাজেটে এই পরিকল্পনায় ৪ হাজার কোটি টাকা আগামী পাঁচ বছরের জন্য বরাদ্দ করেছেন। এর উদ্দেশ্য গভীর সমুদ্রে জীব বৈচিত্র সংরক্ষণের জন্য অনুসন্ধান চালানো।
স্বাস্থ্যওপরিবারকল্যাণমন্ত্রক
১৭৫তম দিনে কোভিড – ১৯ টিকাকরণের সর্বশেষ তথ্য
নতুন দিল্লি, ৯ই জুলাই, ২০২১
ভারতে আজ সন্ধ্যে ৭টা পর্যন্ত মোট ৩৭ কোটি ১৯ লক্ষ ২৫ হাজার ৬০৩টি টিকার ডোজ দেওয়া হয়েছে। দেশে ২১শে জুন থেকে সর্বজনীন টিকাকরণের যে পর্ব শুরু হয়েছে। শুধুমাত্র আজ সন্ধ্যে ৭টা পর্যন্ত ২৭ লক্ষ ৮৬ হাজার ২৮ জন টিকার ডোজ নিয়েছেন। ১৮ থেকে ৪৪ বছর বয়সীদের মধ্যে ১৩ লক্ষ ২৮ হাজার ৬৩৬ জন প্রথম ডোজ এবং ১ লক্ষ ২৪ হাজার ৫৭০ জন দ্বিতীয় ডোজ নিয়েছেন। ৩৭টি রাজ্য ও কেন্দ্রশাসিত অঞ্চলে এপর্যন্ত ১৮ থেকে ৪৪ বছর বয়সীদের মধ্যে ১০ কোটি ৯৮ লক্ষ ৬২ হাজার ৫৮৫ জন টিকা নিয়েছেন। উত্তরপ্রদেশ, মধ্যপ্রদেশ, রাজস্থান, তামিলনাড়ু, বিহার, গুজরাট, কর্ণাটক ও মহারাষ্ট্রে ১৮ থেকে ৪৪ বছর বয়সীদের মধ্যে ৫০ লক্ষের বেশি টিকার প্রথম ডোজ নিয়েছেন।
রাজ্য ও কেন্দ্রশাসিত অঞ্চলের হিসেবে আসামে ২৮ লক্ষ ১৪ হাজার ৯১৭ জন প্রথম ডোজ এবং ১ লক্ষ ৪৭ হাজার ৯৭৫ জন দ্বিতীয় ডোজ, আন্দামান ও নিকোবর দ্বীপপুঞ্জে ৫৯ হাজার ৬৫ জন প্রথম ডোজ এবং ৪৫ জন দ্বিতীয় ডোজ, ত্রিপুরায় ৮ লক্ষ ৯৬ হাজার ৯২৩ জন প্রথম ডোজ এবং ১৩ হাজার ৯৩১ জন দ্বিতীয় ডোজ, পশ্চিমবঙ্গে ৪৮ লক্ষ ২৩ হাজার ৭৮২ জন প্রথম ডোজ এবং ২ লক্ষ ১৪ হাজার ৫২৩ জন দ্বিতীয় ডোজ নিয়েছেন।
CG/CB/SFS
(Visitor Counter : 138
বিজ্ঞানওপ্রযুক্তিমন্ত্রক
কেন্দ্র - রাজ্য বিজ্ঞান, প্রযুক্তি ও উদ্ভাবন সম্পর্কিত সমন্বয় বৈঠকে প্রাতিষ্ঠানিক সহযোগিতা, রাজ্যস্তরীয় বিজ্ঞান ও প্রযুক্তি নীতি প্রণয়ন তথা কেন্দ্র-রাজ্য যোগসূত্র নিবিড় করার সম্ভাবনা নিয়ে আলোচনা
নয়াদিল্লি, ২২ ডিসেম্বর, ২০২১
প্রাতিষ্ঠানিক সহযোগিতা গড়ে তোলা, রাজ্যগুলির সঙ্গে যোগসূত্র আরও নিবিড় করা এবং রাজ্যস্তরীয় বিজ্ঞান ও প্রযুক্তি নীতি প্রণয়নের মাধ্যমে বিজ্ঞান, প্রযুক্তি ও উদ্ভাবন ক্ষেত্রে সমন্বয় বাড়ানোর পন্থা-পদ্ধতি নিয়ে রাজ্যগুলির প্রতিনিধি ও নোডাল আধিকারিকদের সঙ্গে কেন্দ্র-রাজ্য সমন্বয় বৈঠকে আলোচনা হয়েছে। বিজ্ঞান, প্রযুক্তি ও উদ্ভাবন নিয়ে উচ্চ পর্যায়ের বৈঠকের পূর্বে রাজ্যগুলির সঙ্গে কেন্দ্রের প্রস্তুতি বৈঠক আয়োজিত হয়। ভার্চ্যুয়াল পদ্ধতিতে আয়োজিত এই বৈঠকে বিজ্ঞান ও প্রযুক্তি দপ্তরের প্রবীণ উপদেষ্টা ডঃ অখিলেশ গুপ্তা বিজ্ঞান, প্রযুক্তি ও উদ্ভাবন ক্ষেত্রে গুরুত্বপূর্ণ সাফল্য, অগ্রাধিকারের বিষয় এবং চ্যালেঞ্জগুলি সম্পর্কে আধিকারিকদের অবহিত করে তাঁদের মতামত ও পরামর্শ আহ্বান করেন। রাজ্যস্তরে বিজ্ঞান ও প্রযুক্তি ক্ষেত্রে অনুকূল পরিবেশ গড়ে তুলতে কেন্দ্রীয় বিজ্ঞান ও প্রযুক্তি দপ্তর রাজ্যগুলির সঙ্গে বিজ্ঞান, প্রযুক্তি, উদ্ভাবন নীতি প্রণয়ন নিয়ে কথা বলেছে। ডঃ গুপ্তা এই বৈঠকে বিজ্ঞান, প্রযুক্তি ও উদ্ভাবন ক্ষেত্রে রাজ্যগুলির সঙ্গে কেন্দ্রের বর্তমান যোগসূত্র নিয়ে কথা বলেন এবং এই সহযোগিতাকে আরও বাড়ানোর উপর জোর দেন। তিনি আরও বলেন, রাজ্য ও কেন্দ্রের মধ্যে বিজ্ঞান, প্রযুক্তি ও উদ্ভাবন ক্ষেত্রে সহযোগিতার যে ঘাটতি রয়েছে, তা দূর করতে যোগসূত্র ও সমন্বয় আরও নিবিড় করার কথা বলেন। রাজ্যগুলির সঙ্গে কেন্দ্রের ভবিষ্যৎ সমন্বয় আরও বাড়াতে তিনি সংশ্লিষ্ট সবপক্ষের মতামত আহ্বান করেন।
বিজ্ঞান ও প্রযুক্তি দপ্তরের নীতি প্রণেতারা দেশের সমস্ত রাজ্য ও কেন্দ্রশাসিত অঞ্চলে বিজ্ঞান, প্রযুক্তি ও উদ্ভাবন ক্ষেত্রে বর্তমান পরিস্থিতির খতিয়ান পেশ করেন। বৈঠকে রাজ্য ও কেন্দ্রশাসিত অঞ্চলের প্রতিনিধিরা বিভিন্ন কেন্দ্রীয় দপ্তর ও রাজ্যস্তরীয় বিজ্ঞান ও প্রযুক্তি পরিষদের মধ্যে সহযোগিতাকে আরও নিবিড় করতে কেন্দ্রীয় বিজ্ঞান ও প্রযুক্তি দপ্তরের সক্রিয় ভূমিকা রয়েছে বলে অভিমত প্রকাশ করেন। এ ব্যাপারে তাঁরা অতিরিক্ত তহবিল সংস্থান, প্রাতিষ্ঠানিক সহযোগিতা এবং রাজ্যস্তরীয় বিজ্ঞান ও প্রযুক্তি পরিষদগুলির মানোন্নয়নে দক্ষ মানবসম্পদ যোগানের প্রসঙ্গও উত্থাপন করেন।
CG/BD/SB
(Visitor Counter : 76
স্বাস্থ্যওপরিবারকল্যাণমন্ত্রক
কোভিড – ১৯ এর সর্বশেষ তথ্য
নতুন দিল্লি, ২৯ এপ্রিল, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে এগুলি নিয়ে প্রতিনিয়ত পর্যালোচনা করা হচ্ছে।
কেন্দ্রীয় স্বাস্থ্য ও পরিবারকল্যাণ মন্ত্রী ডঃ হর্ষ বর্ধন আজ দেশের নানা প্রান্তের লায়ন্স ক্লাব ইন্টারন্যাশনালের সদস্যদের সঙ্গে ভিডিও কনফারেন্সের মাধ্যমে বৈঠক করেন। বৈঠকে মন্ত্রী কোভিড-১৯ এর বিরুদ্ধে যুদ্ধে পিএম কেয়ার্সে অনুদান, চিকিৎসা সরঞ্জাম, খাদ্য, স্যানিটাইজার, ব্যক্তিগত সুরক্ষা সরঞ্জাম, কিট, এন ৯৫ মাস্ক দেবার জন্য ক্লাবের সদস্যদের প্রতি কৃতজ্ঞতা জানান। পোলিও দূরীকরণ, চোখের ছানির অপারেশনের মত নানা উদ্যোগের সঙ্গে কোভিড-১৯মোকাবিলায় সরকারের উদ্যোগে সাহায্য করায় ক্লাব সদস্যদের তিনি প্রশংসা করেন।
স্বাস্থ্য ও পরিবার কল্যাণ দপ্তরের সচিব শ্রীমতী প্রীতি সুদান, কোভিড – ১৯ এর চিকিৎসা ব্যবস্থাপনা নিয়ে বিভিন্ন রাজ্য এবং জেলাস্তরে পরিকাঠামো খতিয়ে দেখতে সংশ্লিষ্ট এলাকাগুলির স্বাস্থ্য প্রতিনিধিদের সঙ্গে ভিডিও কনফারেন্সের মাধ্যমে বৈঠক করেন। বৈঠকে, জিআইএস ড্যাসবোর্ড, কোভিড – ১৯ পোর্টাল এবং রিয়েলটাইম পিসিআর অ্যাপের ব্যবহার নিয়ে আলোচনা হয়। শ্রীমতী সুদান, রাজ্যগুলিকে এই মহামারীর প্রতিরোধে আরোগ্য সেতু অ্যাপ ব্যবহারের ওপর জোর দেন।
তিনি কোভিড – ১৯ ছাড়া অন্যান্য অসুখের চিকিৎসা যেন ঠিকমতো হয়, সেটি নিশ্চিত করতে বলেন। এই প্রসঙ্গে উল্লেখযোগ্য, ডায়ালিসিস, ক্যান্সার, ডায়বেটিস, হৃদরোগী এবং গর্ভবতী মহিলাদের যথাযথ চিকিৎসা হওয়া প্রয়োজন। রাজ্যগুলিকে এই সমস্ত অসুখের চিকিৎসা বজায় রাখার জন্য আবেদন জানানো হয়।
আইসিএমআর-এর মহানির্দেশক ড. বলরাম ভার্গব, কোভিড – ১৯ এর ব্যবস্থাপনা প্রসঙ্গে বলেন, নমুনা সংগ্রহ করে নির্দিষ্ট ফর্ম পূরণ করা অত্যন্ত জরুরী। রিয়েলটাইম পিসিআর অ্যাপটি এখন ব্যবহার করা যাবে। রাজ্যগুলিকে জানানো হয়েছে, তারা যাতে এই অ্যাপটি শীঘ্রই ব্যবহার করে, তা নিশ্চিত করতে হবে।
শেষ পাওয়া খবরে দেশে আক্রান্তের সংখ্যা ৩১,৩৩২ জন। সুস্থ হয়ে বাড়ি ফিরে গেছেন ৭৬৯৫ জন। অর্থাৎ মোট আক্রান্তের ২৪.৫ শতাংশ সুস্থ হয়ে বাড়ি ফিরেছেন।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতেhttps://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন।
https://www.mohfw.gov.in/pdf/coronvavirushelplinenumber.pdf
(CG/CB/SFS
সংস্কৃতিমন্ত্রক
বিআইটিএম-এর হীরক জয়ন্তী উপলক্ষে একটি নতুন ডিজিটাল টেকলনজি গ্যালারির উদ্বোধন
কলকাতা, ২ মে, ২০১৯
কলকাতায় আজ বিড়লা শিল্প ও কারিগরি সংগ্রহশালায়  একটি নতুন অত্যাধুনিক ডিজিটাল টেকনলজি গ্যালারির উদ্বোধন হল। বিআইটিএম-এর হীরক জয়ন্তী উৎসবের অঙ্গ হিসেবে এই বিজ্ঞান সংগ্রহালয়ে এই নতুন উদ্বোধিত গ্যালারিতে থাকবে ডিজিটাল প্রযুক্তির উন্নতি কিভাবে বিনোদন এবং শিক্ষাক্ষেত্রে স্থান করে নিয়েছে। গ্যালারিতে ১৫টি প্রদর্শ আছে এবং প্রায় ১০টি বিভিন্ন মাল্টি-মিডিয়া এবং ইন্টার্যাক্টিভ নমুনাও রাখা হয়েছে। মোশন সেন্সিং, অগমেন্টেড রিয়্যালিটি, ভার্চ্যুয়াল রিয়্যালিটি, মাইন্ড ম্যাপিং টেকনিক, গেশ্চার রেকগনিশন ইত্যাদি প্রযুক্তির মাধ্যমে দর্শকদের বিভিন্ন ডিজিটাল ইনস্টলেশনের সঙ্গে মুখোমুখী হওয়ার সুযোগ দেওয়া হবে।
‘মাইন্ড ওভার ম্যাটার’ নামে একটি প্রদর্শনীর আয়োজন করা হয়েছে স্টিফেন হকিং-কে সম্মান জানাতে। পাশাপাশি, বিআইটিএম-এর ৬০ বছরের পথচলাকে তুলে ধরতেও আরও একটি প্রদর্শনীর আয়োজন করা হয়েছে।
উদ্বোধনী অনুষ্ঠানে আজ উপস্থিত ছিলেন জওহরলাল নেহরু বিশ্ববিদ্যালয়ের উপাচার্য এবং এনসিএসএম-এর গভর্নিং কাউন্সিলের চেয়ারম্যান অধ্যাপক এম জগদীশ কুমার, এনসিএসএম-এর ডিরেক্টর জেনারেল শ্রী অরিজিৎ দত্ত চৌধুরি, বিআইটিএম-এর অধিকর্তা শ্রী ভি এস রামচন্দ্রন এবং বিজ্ঞান সংগ্রহশালা, এনসিএসএম এবং অন্য সংস্থার প্রাক্তন ও বর্তমান প্রধান ও কর্মীরা। বোস ইনস্টিটিউটের প্রাক্তন অধিকর্তা অধ্যাপক শিবাজী রাহা, পিছিয়ে পড়া শ্রেণীর শিশুদের জন্য বিআইটিএম-এর উদ্যোগের প্রশংসা করেন এবং আরও বেশি মানুষকে বিজ্ঞান বিষয়ক কর্মসূচিতে জড়িত করার পরামর্শ দেন। অধ্যাপক এম জগদীশ কুমার, বিজ্ঞানকে জনপ্রিয় করতে এবং দেশের দুর্গমতম এলাকায় বিজ্ঞান বিষয়ক কর্মসূচি পৌঁছে দিতে বিআইটিএম-এর প্রচেষ্টার জন্য অভিনন্দন জানান।
CG/AP/DM
(Visitor Counter : 163
মানবসম্পদবিকাশমন্ত্রক
দেশে ই-শিক্ষার প্রসারে গৃহীত হয়েছে বিভিন্ন ব্যবস্থা
নয়াদিল্লি, ১৮ ডিসেম্বর, ২০১৮
ছাত্রছাত্রী ও শিক্ষক-শিক্ষিকাদের জন্য জাতীয় স্তরে শিক্ষা পাঠ্যক্রমে তথ্য ও সংযোগ প্রযুক্তি রূপায়িত হয়েছে সারা দেশেই। একই সঙ্গে, শিক্ষা সংক্রান্ত গবেষণা এবং প্রশিক্ষণ সংক্রান্ত জাতীয় পর্ষদ বা এনসিইআরটি নিয়ে এসেছে ই-পাঠশালা, যেখানে পাঠ্যবই, দৃশ্য-শ্রাব্য মাধ্যম, সাময়িক পত্র-পত্রিকা এবং অন্যান্য ছাপা বই প্রদর্শিত হয়েছে। এখনও পর্যন্ত ৩৪৪৪টি শ্রাব্য ও দৃশ্য মাধ্যম, ৬৯৮টি ই-পুস্তক এবং ৫০৮টি ফ্লিপ পুস্তক পোর্টাল এবং মোবাইল অ্যাপে পাওয়া যাচ্ছে।
এছাড়াও রয়েছে, শগুন পোর্টাল, যেটিতে দুটি ভাগ রয়েছে। প্রথমটিতে রয়েছে – অনুশীলন, আলোকচিত্র, দৃশ্য মাধ্যম, সংবাদপত্রে বিদ্যালয় শিক্ষা নিয়ে নিবন্ধের সমাহার। এর লক্ষ্য হ’ল – সাফল্যের কাহিনী তুলে ধরা এবং প্রত্যেক অংশীদারকে একে অপরের কাছ থেকে শিক্ষা গ্রহণের জন্য একটি মঞ্চের ব্যবস্থা করা।
এই প্রেক্ষিতে মুক্ত শিক্ষা সহায়সম্পদের জাতীয় আধার বা এনআরওইআর – এর উল্লেখ করা প্রয়োজন। এই ব্যবস্থায় বিদ্যালয় শিক্ষা এবং শিক্ষক প্রশিক্ষণের প্রত্যেক ধাপের ডিজিটাল সহায়সম্পদ একত্র করার একটি প্রয়াস চালানো হয়েছে। এখনও পর্যন্ত, ৪০১টি সংগ্রহ-সহ ১৩,৬৩৫টি ফাইল, ২৭২২টি তথ্য, ৫৬৫টি ইন্টার্যাক্টিভ, ১৬৬৪টি শ্রাব্য মাধ্যম, ২৫৮১টি ছবি এবং ৬১০৫টি দৃশ্য মাধ্যমের সমাহার ঘটানো হয়েছে পোর্টালে। উচ্চাকাঙ্খী তরুণ প্রজন্মের জন্য রয়েছে – সক্রিয় শিক্ষা সংক্রান্ত স্টাডি ওয়েব ‘স্বয়ম’। অনলাইন কোর্সের একটি সদর্থক মঞ্চ এটি, যেখানে তথ্য ও সংযোগ প্রযুক্তির যথার্থ ব্যবহার হচ্ছে। এর আওতায় নবম থেকে দ্বাদশ শ্রেণী এবং স্নাতকোত্তর ছাত্রছাত্রীরা রয়েছে। পাশাপাশি, মুক্ত বিদ্যালয় সংক্রান্ত জাতীয় প্রতিষ্ঠান বা এনআইওএস ই-অধ্যয়নের মাধ্যমে ই-শিক্ষা প্রসার ঘটছে। স্বয়ম মঞ্চে এসআইওএস – এর ৪৪টি পাঠ্যক্রমের ব্যবস্থা করা হয়েছে। এর মধ্যে ১৪টি মাধ্যমিক স্তরে, ১৫টি উচ্চ মাধ্যমিক স্তরে এবং মৌলিক শিক্ষায় ১০টি পাঠ্যক্রম এবং চারটি বৃত্তিমূলক শিক্ষাক্রম রয়েছে। রয়েছে ৩২টি জাতীয় টিভি চ্যানেলের মাধ্যমে শিক্ষামূলক ই-উপাদান উপগ্রহ সংযোগ প্রযুক্তির সাহায্যে সরবরাহ করা। ডিটিএইচ টিভি চ্যানেল কিশোর মঞ্চের  জাতীয় সমন্বয়কারী সংস্থা হচ্ছে সিয়াইইটি – এনসিইআরটি। এই চ্যানেল গত ৯ই জুলাই ২৪ X ৭ শিক্ষামূলক টিভি চ্যানেল শুরু করেছে। এ প্রসঙ্গে উল্লেখ করা যেতে পারে, দেশের জাতীয় ডিজিটাল পাঠাগারের কথা। এই পাঠাগারের মাধ্যমে ১৫৩ লক্ষ ডিজিটাল পুস্তক পাওয়া যাচ্ছে। এর ওয়েবসাইটটি হ’ল ndl.gov.in.
সোমবার লোকসভায় এক প্রশ্নের জবাবে লিখিতভাবে এতথ্য জানিয়েছেন কেন্দ্রীয় মানবসম্পদ প্রতিমন্ত্রী ডঃ সত্যপাল সিং।
CG/SSS/SB
(Visitor Counter : 198
স্বাস্থ্যওপরিবারকল্যাণমন্ত্রক
বিশ্বের বিভিন্ন প্রান্ত থেকে কোভিড – ১৯ এর বিরুদ্ধে লড়াইয়ে যে সাহায্য এসেছে, কেন্দ্র সেগুলি রাজ্য ও কেন্দ্রশাসিত অঞ্চলের মধ্যে বন্টন করছে
নতুন দিল্লি, ৬ই মে, ২০২১
দেশে বিগত কয়েক সপ্তাহে কোভিড – ১৯ সংক্রমণ অভূতপূর্বভাবে বৃদ্ধি পেয়েছে। প্রতিদিন সংক্রমণের হার বৃদ্ধি পাওয়ায় বিভিন্ন রাজ্য ও কেন্দ্রশাসিত অঞ্চলের স্বাস্থ্য পরিকাঠামোর উপর প্রভাব পড়েছে। সংক্রমিতদের মৃত্যুর সংখ্যা ক্রমবর্ধমান।
বসুধৈব কুটুম্বকম ভাবনায় সারা বিশ্ব আন্তর্জাতিক কোভিড মহামারির বিরুদ্ধে ভারতের যৌথ লড়াইয়ে সাহায্যের হাত বাড়িয়ে দিয়েছে। বিশ্বের নানা দেশ থেকে ২৭শে এপ্রিলের পর কেন্দ্রীয় সরকার, কোভিড – ১৯ এর জন্য আন্তর্জাতিক সহায়তা হিসেবে চিকিৎসা সামগ্রী পেয়েছে। এপর্যন্ত পাওয়া সাহায্যগুলি বিভিন্ন রাজ্য প্রতিষ্ঠানের মধ্যে ভাগ করে দেওয়া হয়েছে। এই প্রক্রিয়া এখনও চলছে। সঙ্কটের এই সময়ে রাজ্য ও কেন্দ্রশাসিত অঞ্চলগুলির উদ্যোগকে শক্তিশালী করতে এই সাহায্য সকলের মধ্যে বন্টন করা হয়েছে।
অন্যদিকে, দেশে কোভিড – ১৯ এর টিকাকরণ অভিযান চলছে। আজ পর্যন্ত ১৬,২৫,১৩,৩৩৯টি টিকার ডোজ দেওয়া হয়েছে। দেশে এখন তৃতীয় পর্যায়ের টিকাকরণ চলছে। ১৮ থেকে ৪৪ বছর বয়সীদের মধ্যে টিকার প্রথম ডোজ পেয়েছেন ৯,০৪,২৬৩ জন।
যারা আজ পর্যন্ত টিকা পেয়েছেন, তাদের মধ্যে ৯৪,৮০,৭৩৯ জন স্বাস্থ্যকর্মী টিকার প্রথম ডোজ এবং ৬৩,৫৪,১১৩ জন দ্বিতীয় ডোজ পেয়েছেন। সামনের সারিতে থাকা করোনা যোদ্ধাদের মধ্যে ১,৩৬,৫৭,৯২২ জন প্রথম ডোজ এবং ৭৪,২৫,৫৯২ জন দ্বিতীয় ডোজ পেয়েছেন। ষাটোর্ধ নাগরিকদের মধ্যে ৫,৩১,১৬,৯০১ জন প্রথম ডোজ এবং ১,২৯,১৫,৩৫৪ জন দ্বিতীয় ডোজ পেয়েছেন। ৪৫ – ৬০ বছর বয়সী নাগরিকদের মধ্যে ৫,৩৮,১৫,০২৬ জন প্রথম ডোজ এবং ৪৮,৪৩,৪২৯ জন দ্বিতীয় ডোজ পেয়েছেন।
দেশে যারা টিকা পেয়েছেন, তাদের মধ্যে ৬৬.৮৭ শতাংশ ১০টি রাজ্যের বাসিন্দা। গত ২৪ ঘন্টায় ১৯,৫৫,৭৩৩ জন টিকা পেয়েছেন।
ভারতে, আজকের হিসেব অনুযায়ী মোট ১,৭২,৮০,৮৪৪ জন আরোগ্য লাভ করেছেন। জাতীয় সুস্থতার হার ৮১.৯৯ শতাংশ। গত ২৪ ঘন্টায় ৩,২৯,১১৩ জন সুস্থ হয়ে উঠেছেন। এর মধ্যে ৭৪.৭১ শতাংশ ১০টি রাজ্যের বাসিন্দা। এপ্রিলের প্রথম সপ্তাহে ৫৩,৮১৬ জন সুস্থ হয়ে উঠেছিলেন। সেখানে এপ্রিলের শেষ সপ্তাহে কোভিড মুক্ত হয়েছেন, ৩,১৩,৪২৪ জন।
গত ২৪ ঘন্টায় ৪,১২,২৬২ জন নতুন করে সংক্রমিত হয়েছেন। নতুন সংক্রমিতদের মধ্যে ৭২.১৯ শতাংশ ১০টি রাজ্যের বাসিন্দা। এই রাজ্যগুলি হল – মহারাষ্ট্র, উত্তরপ্রদেশ, দিল্লি, কর্ণাটক, কেরালা, হরিয়ানা, পশ্চিমবঙ্গ, তামিলনাডু, অন্ধ্রপ্রদেশ ও রাজস্থান। নতুন করে মহারাষ্ট্রে ৫৭,৬৪০ জন, কর্ণাটকে ৫০,১১২ জন ও কেরালায় ৪১, ৯৫৩ জন সংক্রমিত হয়েছেন।
দেশে এই মুহুর্তে ৩৫,৬৬,৩৯৮ জন সংক্রমিত চিকিৎসাধীন। অর্থাৎ এপর্যন্ত মোট সংক্রমিতের মধ্যে ১৬.৯২ শতাংশ সংক্রমিতের চিকিৎসা চলছে। ১২টি রাজ্যে সংক্রমিত চিকিৎসাধীনের মধ্যে ৮১.০৫ শতাংশ মানুষ বাস করেন।
দেশে সংক্রমিতদের মৃত্যুর হার কমে হয়েছে ১.০৯ শতাংশ। গত ২৪ ঘন্টায় ৩,৯৮০ জন মারা গেছেন। এদের মধ্যে ৭৫.৫৫ শতাংশ ১০টি রাজ্যের বাসিন্দা। মহারাষ্ট্রে ৯২০ জন, উত্তরপ্রদেশে ৩৫৩ জন নতুন করে মারা গেছেন।
৫টি রাজ্য ও কেন্দ্রশাসিত অঞ্চলে গত ২৪ ঘন্টায় মৃত্যুর কোনো খবর নেই। এই রাজ্য ও কেন্দ্রশাসিত অঞ্চলগুলি হলঃ- দাদরা – নগর হাভেলী – দমন - দিউ, নাগাল্যান্ড, অরুণাচলপ্রদেশ, লাদাখ ও মিজোরাম।
SDG/CB/SFS
(Visitor Counter : 140
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর-পূর্ব বেত ও বাঁশ উন্নয়ন পর্ষদ, এনইসিবিডিসি, গুয়াহাটির পক্ষ থেকে উত্তর-পূর্ব ভারতের যুবকদের ক্ষমতায়নের জন্য দুদিনের যুব সম্মেলনের আয়োজন করা হয়েছে
নতুন দিল্লি, ১৭ ডিসেম্বর, ২০২১
অসমের একটি কেন্দ্রীয় বিশ্ববিদ্যালয় চন্দ্রপ্রভা সাইকিয়ানি সেন্টার ফর ওমেন স্টাডিস-এ উত্তর-পূর্ব বেত ও বাঁশ উন্নয়ন পর্ষদ, এনইসিবিডিসি, গুয়াহাটির পক্ষ থেকে উত্তর-পূর্ব ভারতের যুবকদের ক্ষমতায়নের জন্য দুদিনের এক যুব সম্মেলনের আয়োজন করা হয়েছে। তামিলনাড়ুর শ্রীপেরামবুদুরে যুব ও ক্রীড়া বিষয়ক মন্ত্রকের অধীন রাজীব গান্ধী ন্যাশনাল ইনস্টিটিউট অফ ইয়ুথ ডেভেলপমেন্ট এর উদ্যোগে ও পৃষ্ঠপোষকতায় এই সম্মেলন অনুষ্ঠিত হচ্ছে।
এই সম্মেলনে প্রযুক্তি এবং দক্ষতার প্রয়োগের মাধ্যমে উত্তর-পূর্ব ভারতের যুবকদের ক্ষমতায়ন করার লক্ষ্য নেওয়া হয়েছে।
CG/ SB
(Visitor Counter : 105
প্রধানমন্ত্রীরদপ্তর
শ্রী নরেন্দ্র মোদী এবং শ্রী প্রবীন্দ জুগনাউথ মরিশাস সুপ্রিম কোর্টের নতুন ভবন যৌথভাবে উদ্বোধন করেছেন
নয়াদিল্লি, ৩০ জুলাই, ২০২০
প্রধানমন্ত্রী শ্রী নরেন্দ্র মোদী এবং মরিশাসের প্রধানমন্ত্রী শ্রী প্রবীন্দ জুগনাউথ আজ মরিশাস সুপ্রিম কোর্টের নতুন ভবনের ভিডিও কনফারেন্সের মাধ্যমে যৌথভাবে উদ্বোধন করেছেন। রাজধানী পোর্ট ল্যুই-এ কোভিড মহামারীর পর ভারতের সহযোগিতায় এটি প্রথম পরিকাঠামো উন্নয়ন কর্মসূচির আওতায় উদ্বোধন। ভারত সরকারের অর্থানুকূল্যে ২ কোটি ৮১ লক্ষ ২০ হাজার মার্কিন ডলারের সমতুল অর্থে এই ভবনটি নির্মিত হয়েছে। প্রধানমন্ত্রী শ্রী মোদী এই উপলক্ষে আয়োজিত অনুষ্ঠানে জানিয়েছেন, ভারতের উন্নয়নমূলক সহযোগিতার মূল দর্শন হ’ল, মানব-কেন্দ্রিক উদ্যোগ। ভারত এবং মরিশাসের মধ্যে মানব-কেন্দ্রিক উন্নয়নমূলক প্রকল্পগুলি দুটি দেশের নিবিড় সম্পর্কে আরও মজবুত করেছে। প্রধানমন্ত্রী জানিয়েছেন, মরিশাসের নতুন এই সুপ্রিম কোর্ট ভবনটি আধুনিক নক্শায় নির্মিত। মরিশাসের বিচার-ব্যবস্থার সঙ্গে সাযুজ্য রেখে এখানে সবধরনের অত্যাধুনিক ব্যবস্থার সংস্থান রয়েছে। দুটি দেশের মূল্যবোধের প্রতিফলন হ’ল এই ভবন। এ প্রসঙ্গে তিনি জানিয়েছেন, নির্দিষ্ট সময়ের মধ্যে নির্ধারিত খরচের তুলনায় কম খরচে এই ভবনটি নির্মিত হয়েছে। শ্রী মোদী বলেছেন, সহযোগিতামূলক অংশীদারিত্বের যে উদ্যোগ ভারত নিয়েছে, তার মূলে রয়েছে মরিশাসের সঙ্গে উন্নয়নমূলক সহযোগিতা। তিনি জোর দিয়ে বলেছেন, সহযোগিতামূলক উন্নয়নে ভারত কখনই রাজনৈতিক বা বাণিজ্যিক দিক বিবেচনা করে কোনও শর্ত আরোপ করে না। ভারতের সহযোগিতামূলক উন্নয়নের মূল নীতি হ’ল – আমাদের অংশীদারিত্বকে সম্মান দেওয়া এবং বিভিন্ন উন্নয়নমূলক কাজকর্ম থেকে যে শিক্ষা আমরা পাই, তা সকলের মধ্যে ভাগ করে নিই। এই প্রসঙ্গে তিনি জোর দিয়ে বলেন, ভারতে উন্নয়নমূলক সহযোগিতা ‘সম্মান’, ‘বৈচিত্র্য’, ‘ভবিষ্যতের প্রতি যত্নবান হওয়া’ এবং ‘স্থিতিশীল উন্নয়ন’ – এর উপর দাঁড়িয়ে রয়েছে।
মরিশাসের জনগণের সাফল্যে ভারত গর্ববোধ করে বলে প্রধানমন্ত্রী জানিয়েছেন। দুটি দেশের মধ্যে সহযোগিতা আগামী দিনে আরও এক নতুন উচ্চতায় পৌঁছবে বলে তিনি দৃঢ় প্রত্যয় ব্যক্ত করেছেন।
মরিশাসের প্রধানমন্ত্রী শ্রী জুগনাউথ এই প্রকল্পে ভারতের সহযোগিতার জন্য ধন্যবাদ জানিয়েছেন। এর মধ্য দিয়ে দুটি দেশের সৌহার্দ্য ও সহযোগিতা প্রতিফলিত হয়েছে। ভারতের সহযোগিতায় সুপ্রিম কোর্ট ভবনের নির্মাণ একটি যুগের সূচনা করেছে। মরিশাসে পরিকাঠামোগত আধুনিকীকরণ এর মধ্য দিয়ে প্রতিফলিত হচ্ছে। এর ফলে, মরিশাসের বিচার-ব্যবস্থা আরও দক্ষ, আয়ত্বাধীন এবং সমন্বিত হয়ে উঠবে।
এই অঞ্চলের সকলের জন্য নিরাপত্তা ও উন্নয়ন – সিউরিটি অ্যাট গ্রোথ ফর অল ইন দ্য রিজিয়ন অর্থাৎ ‘সাগর’ প্রকল্পের মাধ্যমে সুপ্রিম কোর্টের নতুন ভবন নির্মিত হয়েছে। ভবিষ্যতে মরিশাস ও ভারতের মধ্যে সহযোগিতা আরও দৃঢ় করার জন্য এবং ভারত মহাসাগরীয় অঞ্চলের প্রতি ভারতের অঙ্গীকারের প্রতিফলন এই ‘সাগর’ কর্মসূচি।
(CG/CB/SB
প্রধানমন্ত্রীরদপ্তর
দিয়াগো মারাদোনার প্রয়াণে প্রধানমন্ত্রীর শোক প্রকাশ
নয়াদিল্লী, ২৬ নভেম্বর, ২০২০
প্রধানমন্ত্রী শ্রী নরেন্দ্র মোদী দিয়াগো মারাদোনার প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, ‘দিয়াগো মারাদোনা ছিলেন ফুটবলের রচয়িতা, সারা বিশ্বজুড়ে তাঁর জনপ্রিয়তা ছিল। তাঁর খেলোয়াড় জীবনে তিনি ফুটবল মাঠে আমাদের বিখ্যাত কিছু মুহূর্ত উপহার দিয়েছেন। তাঁর অকাল প্রয়াণে আমরা সকলেই বেদনাহত। তাঁর আত্মার শান্তি কামনা করছি।’
অসামরিকবিমানপরিবহণমন্ত্রক
দেশে বর্তমানে ৮৬টি বিমানবন্দরে গ্রিন এনার্জি ব্যবহৃত হচ্ছে
নয়াদিল্লি, ০৩ অগাস্ট, ২০২৩
বর্তমানে দেশে ৮৬টি বিমানবন্দরে গ্রিন এনার্জি ব্যবহৃত হচ্ছে। এর মধ্যে ৫৫টি বিমানবন্দরে ১০০ শতাংশ গ্রিন এনার্জি ব্যবহৃত হয়।
বিমানবন্দরগুলিতে কার্বন নিঃসরণের অন্যতম মূল উৎস হ’ল চিরাচরিত শক্তির ব্যবহার। এই ক্ষেত্রে গ্রিন এনার্জি বিমানবন্দরে কার্বন নিঃসরণের পরিমাণ কম করতে সাহায্য করবে। অসামরিক বিমান চলাচল মন্ত্রক বর্তমানে চালু বিমানবন্দরগুলি ও আগামী দিনে যে গ্রিনফিল্ড বিমানবন্দরগুলিতে কাজ শুরু হবে, সেখানে গ্রিন এনার্জির ব্যবহার বাড়াতে নির্দেশ দিয়েছে।
সমগ্র বিশ্বে বিমানবন্দরগুলি ক্রমাগত পুনর্নবীকরণযোগ্য বা গ্রিন এনার্জি ব্যবহারের দিকে দৃষ্টি দিচ্ছে। হিথরো, ব্রিস্টল, লন্ডন গ্যাটউইক, আমস্টার্ডাম, অসলো, এথেন্স, ব্রাসেলস্, বুদাপেস্ট, কোপেনহেগেন, সান্দিয়াগো, ভ্যানকুভার এবং শারজার মতো বিমানবন্দরগুলিতে সবুজ বা পুনর্নবীকরণযোগ্য শক্তি ব্যবহৃত হচ্ছে।
লোকসভায় আজ এক প্রশ্নের লিখিত জবাবে এই তথ্য জানান অসামরিক বিমান চলাচল দপ্তরের প্রতিমন্ত্রী জেনারেল  ভি কে সিং ।
CG/PM/SB
(Visitor Counter : 48